
TEHNISKĀ SPECIFIKĀCIJA/DARBA UZDEVUMS

atklāts konkurss
“Moduļu tipa ēkas noma pirmsskolas izglītības funkcijas nodrošināšanai Peldu ielā 2A, Ulbrokā, Ropažu novadā”
	1.
	Objekts
	Rūpnieciski ražotas īslaicīgas lietošanas moduļu tipa ēkas noma pirmsskolas izglītības funkcijas nodrošināšanai uz 5 gadiem, ietverot visus darbus un pakalpojumus, kas izpildītāja atbildības apjomā nepieciešami pilnībā funkcionējošas, drošas un normatīvajiem aktiem atbilstošas ēkas nodošanai pasūtītājam lietošanā: projektēšanu nepieciešamajā apjomā, ēkas piegādi, uzstādīšanu, iekšējo inženiersistēmu nodrošināšanu, nodošanu ekspluatācijā vai citā normatīvajos aktos paredzētā lietošanas uzsākšanas kārtībā, uzturēšanu nomas laikā un demontāžu pēc nomas termiņa beigām, ja līgumā nav paredzēta cita tiesiski pieļaujama rīcība.
Ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu ar institūcijām un izbūvi vai ierīkošanu organizē pasūtītājs ārpus šī iepirkuma. Lai nodrošinātu nomas moduļu tipa ēkas savietojamību un salāgojamību ar pasūtītāja iecerētajiem ārējo inženiertīklu pieslēgumiem un teritorijas labiekārtojumu, izpildītājam ne vēlāk kā 1 (viena) mēneša laikā no līguma noslēgšanas un spēkā stāšanās dienas jāiesniedz pasūtītājam pieslēguma vietu un teritorijas labiekārtojuma konceptuālie risinājumi, tajā skaitā nepieciešamās pieslēguma vietas, jaudas, ievadu/izvadu novietojums, piekļuves, evakuācijas un ēkas funkcionālās sasaistes risinājumi.

	2.
	Objekta adrese, atrašanās vieta
	Peldu iela 2A, Ulbroka, Ropažu novads. Zemes vienības kad.apz.80960030637

	3.
	Pasūtītājs
	Pasūtītājs – Ropažu novada pašvaldība, ja iepirkuma dokumentācijā nav skaidri noteikts cits pasūtītājs vai pilnvarotā institūcija.

	4.
	Nomas termiņš un samaksas modelis
	Nomas termiņš – 5 gadi no ēkas nodošanas pasūtītājam lietošanā. Samaksa par līguma izpildi paredzama kā ikmēneša nomas maksa, kurā ietvertas visas ar ēkas nodrošināšanu saistītās izmaksas, ja iepirkuma dokumentācijā nav noteikts citādi. Iepirkuma dokumentācijā un līgumā vēlams paredzēt pasūtītāja tiesības pēc nomas termiņa izvērtēt līguma turpināšanu, jaunu iepirkumu vai ēkas izpirkuma iespēju, neradot izpildītājam garantētas tiesības uz līguma pagarinājumu vai izpirkumu bez atbilstoša tiesiska pamata.

	5.
	Ēkas funkcija
	Ēka paredzēta pirmsskolas izglītības iestādes funkcijai 4 grupām, kopā līdz 80 bērniem. Izpildītāja atbildības apjomā ēkai jābūt pilnībā funkcionējošai, drošai, ekspluatācijai nododamai un atbilstošai spēkā esošajām būvniecības, ugunsdrošības, higiēnas, piekļūstamības, energoefektivitātes un darba aizsardzības prasībām.

	6.
	Iepirkuma priekšmeta raksturs
	Galvenais līguma priekšmets ir rūpnieciski ražotas moduļu tipa ēkas noma pirmsskolas funkcijas nodrošināšanai. Ēkai jābūt izgatavotai ražošanas procesa ietvaros atbilstoši ražotāja būvspeciālista izstrādātajai rūpnieciski ražotas ēkas tehniskajai pasei vai līdzvērtīgi pārbaudāmai tehniskajai dokumentācijai. Projektēšana un būvniecības ieceres dokumentācija ēkai, piegāde, montāža, ēkas iekšējās inženiersistēmas, nodošana lietošanā, uzturēšana un demontāža ir līguma izpildei nepieciešami elementi, kas jāietver pretendenta piedāvājumā un nomas maksā, ja iepirkuma dokumentācijā nav skaidri noteikts citādi. Ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu ar institūcijām un izbūvi organizē pasūtītājs ārpus šī iepirkuma. Izpildītāja pienākums šajā daļā ir ne vēlāk kā 1 (viena) mēneša laikā no līguma noslēgšanas un spēkā stāšanās dienas iesniegt pasūtītājam pieslēguma vietu un teritorijas labiekārtojuma konceptuālos risinājumus, lai ēka būtu savietojama ar pasūtītāja projektētajiem un īstenojamajiem ārējiem risinājumiem.

	7.
	Izpildītāja pamatuzdevumi
	1. Izstrādāt nepieciešamo būvniecības ieceres dokumentāciju un/vai būvprojektu atbilstoši normatīvajiem aktiem un konkrētā zemesgabala apstākļiem tajā apjomā, kas attiecas uz nomas moduļu tipa ēku un izpildītāja līguma izpildes pienākumiem.
2. Nodrošināt sertificētu būvspeciālistu iesaisti projektēšanā, autoruzraudzībā un būvdarbu izpildē.

3. Saņemt nepieciešamos tehniskos noteikumus, saskaņojumus, atzinumus un atļaujas tajā apjomā, kas attiecas uz izpildītāja līguma izpildes pienākumiem. Ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu ar institūcijām un izbūvi organizē pasūtītājs, izmantojot arī izpildītāja iesniegtos pieslēguma vietu un teritorijas labiekārtojuma konceptuālos risinājumus.
4. Veikt nepieciešamo topogrāfijas, ģeotehnisko un citu izpētes datu izmantošanu vai iegūšanu, ja tie nav pieejami pasūtītājam, ciktāl tas nepieciešams ēkas novietošanai, pamatu risinājumam, montāžai un citiem izpildītāja līguma izpildes pienākumiem.
5. Piegādāt, uzstādīt un savstarpēji savienot rūpnieciski ražotus moduļus, nodrošinot hermētiskumu, siltumnoturību, ugunsdrošību un drošu ekspluatāciju.

6. Nodrošināt pamatu, ēkas iekšējo inženiersistēmu un ēkas lietošanai nepieciešamo iekšējo pieslēgumu risinājumus. Izpildītājam ne vēlāk kā 1 (viena) mēneša laikā no līguma noslēgšanas un spēkā stāšanās dienas jāiesniedz pasūtītājam pieslēguma vietu un teritorijas labiekārtojuma konceptuālie risinājumi, tajā skaitā nepieciešamo inženiertīklu ievadu/izvadu vietas, jaudas, pieslēguma parametrus un ēkas funkcionālās sasaistes nosacījumus. Ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu un izbūvi organizē pasūtītājs.
7. Nodrošināt ēkas nodošanu ekspluatācijā vai citu normatīvajos aktos paredzēto lietošanas uzsākšanai nepieciešamo procedūru.

8. Nodrošināt ēkas uzturēšanu, garantijas remontu, avārijas reaģēšanu un servisu visa nomas termiņa laikā.

9. Pēc nomas termiņa beigām demontēt ēku, aizvest moduļus, sakārtot izpildītāja darbu zonu pēc demontāžas un novērst izpildītāja radītos bojājumus, ja līgumā nav paredzēta cita rīcība.

	8.
	Telpu programma
	Telpu programma nosaka pasūtītājam nepieciešamo minimālo funkcionālo apjomu pirmsskolas izglītības funkcijas nodrošināšanai. Tabulā norādītās platības ir orientējošas un vērtējamas kopsakarā ar normatīvajām prasībām, bērnu skaitu, telpu funkcionalitāti, drošu ekspluatāciju, higiēnas prasībām, evakuācijas risinājumiem un piedāvātā plānojuma pamatotību. Atkāpes no orientējošajām platībām ir pieļaujamas, ja pretendents pierāda, ka piedāvātais risinājums nodrošina vismaz līdzvērtīgu funkcionalitāti, normatīvo atbilstību un pasūtītāja vajadzību izpildi.
Telpa
Skaits
Orientējošā vienas telpas platība
Orientējošā kopējā platība
Piezīmes
Grupas telpa

4

68 m²

272 m²

20 bērni grupā; pie katras grupas paredzama neliela ēdiena sadales zona vai telpa.
Sanitārais mezgls pie grupas

4

15 m²

60 m²

Jānodrošina bērnu skaitam atbilstošs sanitārais aprīkojums.

Garderobe

4

17 m²

68 m²

Pie katras grupas telpas.

Aktu / aktivitāšu zāle

2

75 m²
150 m²

Pie sporta/aktivitāšu zāles paredzama inventāra noliktava.

Noliktava

1

15 m²

15 m²

Saimnieciskām un izglītības procesa vajadzībām.

Administrācijas telpa

1

15 m²

15 m²

Vēlams izvietot ieejas zonas tuvumā.

Speciālista telpa

1

15 m²

15 m²

Atbalsta personāla darbam.

Medmāsas kabinets

1

15 m²

15 m²

Saistāms ar izolatora funkcionālo novietojumu.

Izolators

1

7 m²

7 m²

Pie medmāsas kabineta vai funkcionāli tuvu tam.

Vieta bērnu ratiņu novietošanai

1

10 m²

10 m²

Gaitenī vai citā drošā, netraucējošā vietā.

Sanitārais mezgls darbiniekiem/vecākiem

1

6 m²

6 m²

Vēlams pieejams no koplietošanas zonas.

Apkopējas telpa

1

4 m²

4 m²

Ar izlietni saimnieciskām vajadzībām.

Sētnieka noliktava

1

3 m²

3 m²

Vēlama atsevišķa ieeja no ārpuses.

Telpa ēdiena pieņemšanai un sadalei

1

8 m²

8 m²

Paredzēta gatavās pārtikas saņemšanai un tālākai sadalei pa grupām.

Tehniskā telpa

1 vai vairākas

Atbilstoši projektam

Atbilstoši projektam

Apkures, ventilācijas, ūdensapgādes, elektroapgādes un citu inženiersistēmu apkalpošanai.


	

	9.
	Funkcionālās plānojuma prasības
	1. Garderobei un sanitārajam mezglam jābūt funkcionāli saistītam ar attiecīgo grupas telpu.

2. Jānodrošina droša, pārskatāma un bērnu vecumam atbilstoša iekšējā kustība.

3. Administrācijas telpu vēlams izvietot pie galvenās ieejas vai tās tuvumā.

4. Izolatoram jābūt funkcionāli saistītam ar medmāsas kabinetu.

5. Ēdiena pieņemšanas un sadales telpai jānodrošina tīras un netīras plūsmas organizācija, pārtikas piegādes vieta un atkritumu iznešanas loģika.

6. Tehniskajām un saimnieciskajām telpām jābūt izvietotām tā, lai to ekspluatācija netraucētu bērnu uzturēšanās un evakuācijas zonas.

	10.
	Konstrukcijas un moduļu prasības
	Moduļiem jābūt rūpnieciski izgatavotiem, siltinātiem, piemērotiem ekspluatācijai Latvijas klimatiskajos apstākļos, viegli montējamiem un demontējamiem, ar drošiem savienojuma mezgliem, hermētisku blīvējumu un atbilstošu ugunsdrošības, akustikas, siltumtehnikas, mehāniskās stiprības un ilgmūžības pamatojumu. Pretendentam jāiesniedz rūpnieciski ražotas ēkas tehniskā pase vai līdzvērtīga ražotāja un būvspeciālista sagatavota dokumentācija, kas ļauj pārbaudīt ēkas risinājumu atbilstību. Iekšējais telpu augstums nosakāms atbilstoši normatīvajām prasībām un bērnudārza funkcijai.

	11.
	Pamati un novietošana
	Pamatu un novietošanas risinājumam jābūt samērīgam ar moduļu tipa ēkas pagaidu/termiņveida izmantošanu nomas periodā, vienlaikus nodrošinot ēkas stabilitāti, drošu ekspluatāciju, normatīvo atbilstību un demontāžas iespēju pēc nomas termiņa beigām.

Pieļaujami vienkārša tipa, demontējami vai minimāli invazīvi pamatu risinājumi, piemēram, skrūvpāļi, stabveida/punktveida pamati, regulējami balsti, plātne vai cits aprēķinos pamatots risinājums, ja tas atbilst zemesgabala apstākļiem, topogrāfijai, ģeotehniskajiem datiem, grunts nestspējai, gruntsūdens līmenim, esošo vai pasūtītāja norādīto inženiertīklu izvietojumam, slodzēm un normatīvajām prasībām.

	12.
	Inženiersistēmas
	1. Apkure: jānodrošina normatīvajiem aktiem un higiēnas prasībām atbilstoša telpu temperatūra visās ekspluatācijas zonās. Izpildītājs atbild par ēkas iekšējām apkures sistēmām un to darbspēju, kā arī iesniedz pasūtītājam ārējā pieslēguma vietas un nepieciešamo tehnisko parametru konceptuālo informāciju; ārējā pieslēguma projektēšanu, saskaņošanu un izbūvi organizē pasūtītājs, ja tā nepieciešama.
2. Ventilācija: jāparedz mehāniskā pieplūdes-nosūces ventilācija ar rekuperāciju vai līdzvērtīgs risinājums, kas nodrošina nepieciešamo gaisa apmaiņu un mikroklimatu.

3. Ūdensapgāde un kanalizācija: jānodrošina aukstā un karstā ūdens apgāde, kanalizācija, bērniem pieejams dzeramais ūdens un sanitāro mezglu darbība ēkas iekšējā apjomā. Izpildītājs iesniedz pasūtītājam ārējo pieslēguma vietu, ievadu/izvadu novietojuma, nepieciešamo jaudu un citu tehnisko parametru konceptuālo informāciju; ārējo pieslēgumu projektēšanu, saskaņošanu un izbūvi organizē pasūtītājs.
4. Elektroapgāde: jānodrošina iekšējie elektroapgādes tīkli, kontaktligzdas, sadales, zemējums, zibensaizsardzība un nepieciešamās jaudas visām iekārtām ēkas iekšējā apjomā. Izpildītājs iesniedz pasūtītājam ārējā elektroapgādes pieslēguma vietas, nepieciešamās jaudas, ievada novietojuma un citu tehnisko parametru konceptuālo informāciju; ārējā pieslēguma projektēšanu, saskaņošanu un izbūvi organizē pasūtītājs, ja tas nepieciešams.
5. Apgaismojums: jānodrošina normatīvajiem aktiem atbilstošs, energoefektīvs un ekspluatācijā drošs apgaismojums, piemēram, LED vai līdzvērtīgs risinājums, tostarp avārijas un evakuācijas apgaismojums.

6. Vājstrāvas: izpildītājam ēkas iekšējā apjomā jāparedz datortīkls, interneta pieslēguma vietas, apsardzes sistēma, piekļuves kontrole, ja to paredz pasūtītājs, un ugunsgrēka atklāšanas un trauksmes izziņošanas sistēma. Ārējā sakaru pieslēguma līdz ēkai nodrošināšanu organizē pasūtītājs, ja iepirkuma dokumentācijā vai līgumā nav tieši noteikts citādi.
7. Automātika: ventilācijas, apkures un citu sistēmu darbībai jābūt regulējamai, ekspluatētājam saprotamai un uzturamai.

	13.
	Ugunsdrošība
	Projektēšanā un izpildē izpildītājam savā līguma izpildes apjomā jānodrošina evakuācijas ceļi, evakuācijas izejas, ugunsdrošības nodalījumi, konstrukciju ugunsreakcijas un ugunsizturības prasības, automātiskā ugunsgrēka atklāšanas un trauksmes izziņošanas sistēma, evakuācijas apzīmējumi, avārijas apgaismojums un citi normatīvajos aktos paredzētie ēkas ugunsdrošības risinājumi. Izpildītājam konceptuālajos risinājumos jānorāda ēkas evakuācijas, ugunsdrošības un operatīvā transporta piekļuves principi, kas nepieciešami ēkas savietojamībai ar pasūtītāja teritorijas labiekārtojuma risinājumiem. Ārējo piebrauktuvju, laukumu un citu teritorijas ugunsdrošības piekļuves elementu projektēšanu, saskaņošanu un izbūvi organizē pasūtītājs, ja iepirkuma dokumentācijā vai līgumā nav tieši noteikts citādi.

	14.
	Higiēna un bērnu drošība
	Izpildītāja nodrošināmajām telpām, apdarei, iebūvētajam aprīkojumam, sanitārajiem mezgliem, mikroklimatam, apgaismojumam, ūdensapgādei, ēdiena sadalei un uzkopšanas risinājumiem ēkas iekšējā apjomā jāatbilst pirmsskolas izglītības iestādēm piemērojamajām higiēnas prasībām. Jāizmanto viegli tīrāmi un dezinficējami materiāli, neslīdoši grīdas segumi, droša furnitūra, bērniem atbilstoši sanitārie un interjera risinājumi. Teritorijas galīgo higiēnas un bērnu drošības prasību atbilstību tajā apjomā, kas saistīts ar teritorijas labiekārtojumu, ārējiem celiņiem, rotaļu laukumiem un citiem ārējās vides elementiem, nodrošina pasūtītājs savā atbildības apjomā. Pārvietojamās mēbeles, mācību līdzekļi, rotaļlietas, inventārs un citas no ēkas atdalāmas vienības nav šī iepirkuma priekšmets, ja iepirkuma dokumentācijā nav tieši noteikts citādi.

	15.
	Vides pieejamība
	Ēkai un ar ēku tieši saistītajiem iekšējiem piekļuves risinājumiem jānodrošina piekļūstamība personām ar funkcionāliem traucējumiem: pieejama ieeja, pandusi vai citi piekļuves risinājumi, atbilstoši gaiteņu platumi, pieejams sanitārais mezgls, kontrastējoši marķējumi un citi normatīvajos aktos paredzētie risinājumi. Izpildītājam konceptuālajos risinājumos jānorāda ēkas piekļuves, evakuācijas un funkcionālās sasaistes principi ar pasūtītāja projektējamo teritorijas labiekārtojumu, tostarp ieejas, pandusu vai citu piekļuves elementu novietojums. Teritorijas piekļūstamības, ārējo celiņu, laukumu un citu ārējās vides pieejamības risinājumu projektēšanu, saskaņošanu un izbūvi organizē pasūtītājs. Ja ēka tiek projektēta divos stāvos, jānodrošina normatīvi pamatots vertikālās piekļuves risinājums vai funkciju izvietojums, kas nerada piekļūstamības neatbilstību.

	16.
	Teritorija un labiekārtojums
	Teritorijas labiekārtojuma projektēšanu, saskaņošanu ar institūcijām un izbūvi vai ierīkošanu organizē pasūtītājs ārpus šī iepirkuma, ja iepirkuma dokumentācijā vai līgumā nav tieši noteikts citādi. Izpildītājam ne vēlāk kā 1 (viena) mēneša laikā no līguma noslēgšanas un spēkā stāšanās dienas jāiesniedz pasūtītājam teritorijas labiekārtojuma konceptuālie risinājumi tajā apjomā, kāds nepieciešams nomas moduļu tipa ēkas savietojamībai ar pasūtītāja ieceri, tostarp ēkas novietojuma, ieeju, evakuācijas izeju, piegādes un apkalpošanas piekļuves, tehnisko zonu, ārējo pieslēgumu vietu, drošības un funkcionālās sasaistes principi. Konceptuālajiem risinājumiem jābūt pietiekamiem, lai pasūtītājs paralēli atlikušajā līguma izpildes laikā varētu organizēt ārējo inženiertīklu pieslēgumu un teritorijas labiekārtojuma projektēšanu, saskaņošanu un izbūvi. Labiekārtojuma, rotaļu laukumu, rotaļu iekārtu, drošības segumu, nožogojumu, celiņu, apzaļumošanas, stāvlaukumu, saimniecības zonas un citu ārtelpas elementu izbūvi vai ierīkošanu organizē pasūtītājs.

	17.
	Ēdināšanas risinājums
	Ēkā paredzēta gatavās pārtikas pieņemšana un sadale, nevis pilna ēdiena gatavošana. Pretendentam ēkas risinājumā jāparedz pārtikas piegādes funkcionālā vieta vai sasaistes risinājums pie ēkas, ēdiena pieņemšanas vieta, higiēniska sadale pa grupām, nepieciešamās izlietnes, virsmas, iebūvētais aprīkojums, atkritumu iznešanas risinājums un tīro/netīro plūsmu organizācija. Ārējo piebraukšanas, teritorijas kustības un labiekārtojuma risinājumu projektēšanu un izbūvi organizē pasūtītājs, ja iepirkuma dokumentācijā vai līgumā nav tieši noteikts citādi. Pārvietojamās mēbeles, trauki, virtuves inventārs un citas atdalāmas vienības nav šī iepirkuma priekšmets, ja iepirkuma dokumentācijā nav tieši noteikts citādi.

	18.
	Energoefektivitāte un mikroklimats
	Ēkai jāatbilst spēkā esošajām energoefektivitātes, siltumtehnikas un mikroklimata prasībām. Pretendentam jāiesniedz aprēķini vai cits pārbaudāms pamatojums par norobežojošo konstrukciju siltumtehniskajiem rādītājiem, ventilācijas gaisa apmaiņu, apkures jaudu, iekštelpu temperatūras nodrošināšanu, vasaras pārkaršanas risku mazināšanu un prognozējamām ekspluatācijas izmaksām. Pie nodošanas jāiesniedz nepieciešamie energosertifikācijas, ieregulēšanas un mērījumu dokumenti, ja tie ir piemērojami.

	19.
	Akustika
	Jānodrošina bērnudārza funkcijai atbilstoša telpu akustika, skaņas izolācija starp telpām, trokšņa ierobežošana no inženiersistēmām un aktivitāšu zāļu norobežošana no klusajām zonām. Pretendentam jāiesniedz akustisko risinājumu apraksts un aprēķini vai ražotāja dati.

	20.
	Dokumentācija, kas iesniedzama pirms nodošanas lietošanā
	1. Saskaņota būvniecības ieceres dokumentācija vai būvprojekts atbilstoši piemērojamajai procedūrai tajā apjomā, kas attiecas uz izpildītāja līguma izpildes pienākumiem. Ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu un izbūvi organizē pasūtītājs. Izpildītājam ne vēlāk kā 1 (viena) mēneša laikā no līguma noslēgšanas un spēkā stāšanās dienas jāiesniedz pasūtītājam pieslēguma vietu un teritorijas labiekārtojuma konceptuālie risinājumi, kas nepieciešami ēkas savietojamībai ar pasūtītāja projektējamiem un izbūvējamiem ārējiem risinājumiem.
2. Izpilddokumentācija un izpildmērījumi.

3. Būvizstrādājumu atbilstības dokumenti, deklarācijas, sertifikāti un testu protokoli.

4. Ugunsdrošības sistēmu pārbaudes akti un instrukcijas.

5. Ventilācijas balansēšanas, ieregulēšanas un pārbaudes protokoli.

6. Elektroinstalācijas, zemējuma un zibensaizsardzības pārbaudes dokumenti.

7. Apgaismojuma, mikroklimata un citu mērījumu dokumenti, ja tie nepieciešami.

8. Lietošanas, uzturēšanas un apkopes instrukcijas valsts valodā.

9. Garantijas dokumenti un servisa kontaktinformācija.

10. Personāla apmācības apliecinājums par ēkas un sistēmu lietošanu.

	21.
	Garantija un serviss
	Tā kā līguma priekšmets ir ēkas noma, izpildītājam visā nomas termiņā jānodrošina ēkas, moduļu, inženiersistēmu, apdares, iebūvētā aprīkojuma un savienojumu pilna tehniskā darbspēja, uzturēšana un defektu novēršana, neatkarīgi no tā, vai konkrētais gadījums kvalificējams kā garantijas remonts vai uzturēšanas pienākums. Šis pienākums neattiecas uz pasūtītāja nodrošinātajām pārvietojamām mēbelēm, inventāru, mācību līdzekļiem, rotaļlietām un citām no ēkas atdalāmām vienībām, ja līgumā nav noteikts citādi. Izpildītājam jāparedz preventīvo apkopju grafiks, avārijas reaģēšanas kārtība, defektu novēršanas termiņi, rezerves daļu vai līdzvērtīgu risinājumu pieejamība, kā arī atbildīgā kontaktpersona servisa jautājumiem. Garantijas, servisa un uzturēšanas pienākumu sadalījums detalizējams līgumā, neradot pasūtītājam papildu izmaksas par trūkumiem, kas radušies izpildītāja risinājuma, materiālu, montāžas, sistēmu vai uzturēšanas nepilnību dēļ.

	22.
	Uzturēšana nomas laikā
	Izpildītājam jānodrošina ēkas un izpildītāja nodrošināto sistēmu tehniskā uzturēšana, inženiersistēmu darbspēja, plānveida apkopes, defektu novēršana, garantijas remonti un ārkārtas reaģēšana. Šis pienākums neattiecas uz pasūtītāja organizētajiem ārējiem inženiertīklu pieslēgumiem, teritorijas labiekārtojumu, rotaļu laukumiem, ārējiem celiņiem, laukumiem un citiem ārējās vides elementiem, izņemot gadījumus, kad bojājumi vai trūkumi radušies izpildītāja darbības, bezdarbības, kļūdainu konceptuālo risinājumu vai citu izpildītāja līguma pārkāpumu dēļ. Pasūtītājam jānodrošina ikdienas lietošana atbilstoši izpildītāja instrukcijām, ja līgumā nav noteikts citādi.

	23.
	Demontāža un rīcība pēc nomas termiņa
	Pēc nomas termiņa beigām izpildītājam jādemontē moduļi, jāatvieno izpildītāja nodrošinātās ēkas iekšējās inženiersistēmas un pieslēgumi tajā apjomā, kas nepieciešams drošai demontāžai, jāaizved moduļi un ar tiem saistītais aprīkojums, jāsakārto izpildītāja darbu zona pēc demontāžas, jānovērš izpildītāja radītie bojājumi un jānodod pasūtītājam demontāžas un izpildītāja darbu zonas sakārtošanas apliecinājums, ja līgumā nav paredzēta cita tiesiski pieļaujama rīcība. Šis pienākums neietver pasūtītāja izbūvētā teritorijas labiekārtojuma pārbūvi, atjaunošanu vai uzturēšanu, izņemot gadījumus, kad bojājumi radušies izpildītāja darbības vai bezdarbības dēļ.
Līdz nomas termiņa beigām pasūtītājs izvērtē turpmāko pirmsskolas izglītības funkcijas nodrošināšanas vajadzību, ēkas tehnisko stāvokli, ekspluatācijas izmaksas, demontāžas izmaksas, alternatīvos risinājumus un normatīvajos aktos pieļaujamās turpmākās rīcības iespējas. Iepirkuma dokumentācijā un līgumā var tikt paredzēta pasūtītāja tiesība izvērtēt nomas turpināšanu, jauna iepirkuma rīkošanu, izpirkumu vai citu tiesiski pieļaujamu rīcību. Šī specifikācija pati par sevi nerada izpildītājam tiesības prasīt līguma pagarināšanu, turpināšanu vai izpirkumu bez atbilstoša tiesiska pamata.

	24.
	Izpildes termiņi, atbildības sadalījums un nodošana lietošanā
	Izpildītājam jānodrošina ēkas pilnīga gatavība lietošanai un nodošana pasūtītājam ne vēlāk kā 3 (trīs) mēnešu laikā no līguma spēkā stāšanās dienas tajā apjomā, par kuru saskaņā ar iepirkuma dokumentāciju un līgumu atbild izpildītājs, ja iepirkuma dokumentācijā vai līgumā nav noteikts cits termiņš.
Izpildītājam jānodrošina pieslēguma vietu un teritorijas labiekārtojuma konceptuālo risinājumu izstrāde un iesniegšana pasūtītājam ne vēlāk kā 1 (viena) mēneša laikā no līguma noslēgšanas un spēkā stāšanās dienas, lai pasūtītājs varētu paralēli organizēt ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu un izbūvi.
Ēka uzskatāma par nodotu lietošanai tikai tad, kad tā ir pilnībā uzstādīta, pieslēgta nepieciešamajiem inženiertīkliem tajā apjomā, par kura izbūvi saskaņā ar līgumu atbild izpildītājs, darbojas visas izpildītāja nodrošināmās inženiersistēmas, ir veikta to ieregulēšana, pārbaudes un nepieciešamie mērījumi, iesniegta visa līgumā un normatīvajos aktos paredzētā tehniskā, izpildes un atbilstības dokumentācija, veikta pasūtītāja personāla apmācība un parakstīts pieņemšanas akts. Ārējo inženiertīklu pieslēgumu līdz ēkai un teritorijas labiekārtojuma projektēšana, saskaņošana un izbūve, ja tā nav tieši nodota izpildītājam, ir pasūtītāja organizējama ārpus šī iepirkuma. Izpildītāja pienākums šajā daļā ir savlaicīgi un pienācīgā kvalitātē iesniegt konceptuālos risinājumus, kas ļauj pasūtītājam salāgot ārējos risinājumus ar nomas moduļu tipa ēku.
Ja pasūtītājs konstatē, ka izpildītāja iesniegtie konceptuālie risinājumi ir nepilnīgi, savstarpēji nesaskaņoti, neatbilstoši ēkas tehniskajam risinājumam vai nenodrošina ēkas savietojamību ar pasūtītāja iecerētajiem ārējiem inženiertīklu un labiekārtojuma risinājumiem, izpildītājs precizējumus veic līgumā noteiktajā termiņā bez papildu maksas un šāds laiks nav uzskatāms par pasūtītāja kavējumu. Pasūtītājs pēc konceptuālo risinājumu saņemšanas organizē ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu ar institūcijām un attiecīgo darbu izbūvi vai ierīkošanu. Izpildītājs atbild par ēkas piegādi, montāžu, iekšējām inženiersistēmām, nodošanu lietošanā, uzturēšanu un demontāžu; pasūtītājs atbild par ārējo inženiertīklu pieslēgumu līdz ēkai un teritorijas labiekārtojuma projektēšanas, saskaņošanas un izbūves organizēšanu, ciktāl iepirkuma dokumentācijā vai līgumā nav tieši noteikts citādi.
Termiņa aprēķinā netiek ieskaitīts laiks, kurā līguma izpilde objektīvi nav iespējama no izpildītāja neatkarīgu iemeslu dēļ, ja izpildītājs to savlaicīgi rakstveidā paziņo pasūtītājam un iesniedz pierādījumus. Termiņa pagarinājums ir pieļaujams tikai par objektīvi pierādāmo kavējuma periodu un tikai tad, ja kavējums nav radies izpildītāja kļūdas, bezdarbības, nepilnīgas dokumentācijas, neatbilstoša risinājuma vai nepietiekamas organizācijas dēļ. Nomas maksas aprēķins sākas tikai ar dienu, kad ēka ir nodota pasūtītājam lietošanā un pasūtītājs ir parakstījis pieņemšanas aktu, ja līgumā nav skaidri paredzēti citi pasūtītājam ekonomiski pamatoti maksājumi.

	25.
	Normatīvā atbilstība
	Katra puse nodrošina normatīvo atbilstību savā iepirkuma dokumentācijā un līgumā noteiktajā atbildības apjomā. Izpildītāja atbildības apjomā esošajai ēkai, telpām, būvniecības procesam, ēkas iekšējām inženiersistēmām, izmantotajiem būvizstrādājumiem, iebūvētajam aprīkojumam un dokumentācijai jāatbilst visiem piemērojamajiem spēkā esošajiem Latvijas Republikas un Eiropas Savienības normatīvajiem aktiem, tostarp prasībām, kas piemērojamas rūpnieciski ražotai īslaicīgas lietošanas otrās grupas publiskai ēkai ar galveno lietošanas veidu “pirmsskolas izglītības iestāde” (1263), kā arī publisko iepirkumu regulējuma prasībām par tehnisko specifikāciju objektivitāti, samērīgumu, vienlīdzīgu attieksmi, konkurences neierobežošanu un līdzvērtīgu risinājumu pieļaušanu. Teritorijas labiekārtojuma un ārējo inženiertīklu pieslēgumu normatīvo atbilstību tajā apjomā, ko projektē un izbūvē pasūtītājs, nodrošina pasūtītājs.
Pirmsskolas izglītības iestādes ārtelpas un bērnu aktivitāšu nodrošināšanā jāņem vērā piemērojamās higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu, kā arī publisku spēļu un rekreācijas laukumu drošuma prasības, ja ārpus šī iepirkuma tiek izbūvēti vai lietošanai nodoti rotaļu laukumi, rotaļu iekārtas vai citas bērnu aktivitāšu zonas.

Izpildītājam jānodrošina atbilstība būvniecības, būvju drošuma, ugunsdrošības, higiēnas, pirmsskolas izglītības iestāžu darbības, vides pieejamības, energoefektivitātes, darba aizsardzības, elektrodrošības, ēkas iekšējo inženiersistēmu, būvizstrādājumu, pārtikas aprites, datu un fiziskās drošības, kā arī citu attiecināmo jomu regulējumam tajā apjomā, kas attiecas uz izpildītāja piedāvāto ēku, tās iekšējām sistēmām, iebūvēto aprīkojumu, dokumentāciju un citiem izpildītāja līguma izpildes pienākumiem, tai skaitā piemērojamajiem Latvijas būvnormatīviem, Ministru kabineta noteikumiem, pašvaldības saistošajiem noteikumiem un kompetento institūciju izdotajiem tehniskajiem noteikumiem.
Īpaši izvērtējama atbilstība normatīvajam regulējumam par ēku energoefektivitāti un energosertifikāciju, apkuri un ventilāciju, būvju vispārīgajām prasībām, kā arī piemērojamajai būvniecības ieceres procedūrai, tai skaitā būvatļaujas vai citas normatīvajos aktos paredzētas procedūras piemērošanai atbilstoši konkrētajam risinājumam.

Atsauces uz normatīvajiem aktiem, standartiem vai institūciju prasībām nav uzskatāmas par izsmeļošu sarakstu un neatbrīvo izpildītāju no pienākuma nodrošināt pilnīgu normatīvo atbilstību. Ja normatīvais akts, būvnormatīvs, standarts vai kompetentās institūcijas prasība tiek grozīta, aizstāta vai zaudē spēku, piemēro līguma izpildes brīdī spēkā esošo regulējumu, ciktāl iepirkuma dokumentācijā, līgumā vai normatīvajos aktos nav noteikts citādi.

Pretendentam piedāvājumā un līguma izpildes laikā jāspēj pierādīt pretendenta piedāvātā risinājuma un izpildītāja atbildības apjoma normatīvo atbilstību ar pārbaudāmiem dokumentiem, aprēķiniem, atzinumiem, sertifikātiem, deklarācijām, saskaņojumiem, mērījumiem vai citiem objektīviem pierādījumiem atbilstoši konkrētajam risinājumam un piemērojamajai procedūrai.

	26.
	Atbilstības pierādīšana un līdzvērtīgi risinājumi
	Pretendentam jānodrošina, ka piedāvājums ir pārbaudāms pēc objektīviem dokumentiem: aprakstiem, aprēķiniem, ražotāja tehniskajiem datiem, sertifikātiem, atbilstības deklarācijām, testu protokoliem, skicēm, grafikiem un citiem pierādījumiem. Pasūtītājs pieļauj līdzvērtīgus tehniskos risinājumus, materiālus, iekārtas un tehnoloģijas, ja pretendents pierāda, ka tie nodrošina vismaz tādu pašu funkcionālo rezultātu, drošības līmeni, kvalitāti, ekspluatācijas ērtumu, normatīvo atbilstību un kopējās dzīves cikla izmaksas kā specifikācijā aprakstītās prasības. Neskaidras, nepierādītas vai deklaratīvas norādes nav uzskatāmas par pietiekamu atbilstības apliecinājumu.

Specifikācijā minētās prasības interpretējamas kā minimālās funkcionālās un veiktspējas prasības, nepiešķirot priekšrocības konkrētam ražotājam, tehnoloģijai vai piegādātājam.

Prasības formulētas pēc funkcionālā rezultāta un sasniedzamās veiktspējas, un jebkurš pretendenta piedāvātais tehniskais risinājums ir pieļaujams, ja tas objektīvi pierāda atbilstību šai specifikācijai un piemērojamajiem normatīvajiem aktiem.

Ja pretendents izmanto konkrētus ražotāju katalogus vai tehniskos datus, tie uzskatāmi tikai par atbilstības pierādījumiem.

	27.
	Pasūtītāja pienākumi, sadarbība un atbildība
	1. Pasūtītājs nodrošina izpildītājam tā rīcībā esošo sākotnējo grafisko un tehnisko informāciju, kas nepieciešama līguma izpildei. Iepirkuma dokumentācijai kā sākotnējā grafiskā informācija tiek pievienota topogrāfiskā informācija DWG formātā objektam Peldu ielā 2A, Ulbrokā, Ropažu novadā. Cita informācija, tostarp zemes robežu plāns, informācija par esošajiem inženiertīkliem, iespējamajiem pieslēguma punktiem, ģeotehniskā informācija, piekļuves, aizsargjoslu, servitūtu, apgrūtinājumu vai citu ierobežojumu informācija, tiek nodota izpildītājam pēc līguma noslēgšanas vai projektēšanas gaitā tikai tad, ja tā ir pasūtītāja rīcībā un ir nepieciešama līguma izpildei.
2. Pasūtītājs nodrošina izpildītājam piekļuvi objektam apsekošanas, projektēšanas, izpētes, ēkas piegādes, montāžas, nodošanas lietošanā, uzturēšanas un demontāžas darbu veikšanai izpildītāja līguma izpildes pienākumu apjomā, ievērojot pasūtītāja noteikto kārtību, izglītības iestādes darbības drošības prasības un trešo personu tiesības. Piekļuvi ārējo inženiertīklu pieslēgumu un teritorijas labiekārtojuma izbūvei, ja šie darbi nav nodoti izpildītājam, organizē pasūtītājs attiecīgo darbu izpildītājiem.
3. Pasūtītājs savlaicīgi izskata izpildītāja iesniegtos risinājumus, skices, būvniecības ieceres dokumentāciju, saskaņošanai nepieciešamo informāciju un citus dokumentus, sniedzot saskaņojumu, motivētus iebildumus vai precizējumus 5 darba dienu laikā no attiecīgās informācijas saņemšanas dienas, ja līgumā nav noteikts cits termiņš.
4. Pasūtītājs izsniedz izpildītājam nepieciešamos pilnvarojumus, apliecinājumus vai citus dokumentus 5 darba dienu laikā no izpildītāja pamatota pieprasījuma saņemšanas dienas, ja tie objektīvi nepieciešami tehnisko noteikumu, saskaņojumu, atļauju, atzinumu vai citu administratīvo dokumentu saņemšanai un šādu dokumentu izsniegšana ir pasūtītāja kompetencē.
5. Pasūtītājs nodrošina būvuzraudzību normatīvajos aktos noteiktajos gadījumos, ja konkrētajai būvniecības iecerei vai darbu apjomam tā ir nepieciešama, ja vien iepirkuma dokumentācijā vai līgumā nav noteikta cita tiesiski pieļaujama būvuzraudzības nodrošināšanas kārtība.

6. Ja būvniecības ieceres dokumentācijai, būvprojektam vai tā daļai normatīvajos aktos noteiktajā kārtībā nepieciešama ekspertīze, pasūtītājs un izpildītājs nodrošina tās veikšanu līgumā noteiktajā kārtībā. Ekspertīzes nepieciešamība neatbrīvo izpildītāju no pienākuma sagatavot pilnīgu, pārbaudāmu un normatīvajiem aktiem atbilstošu dokumentāciju.
7. Pasūtītājs norāda tā rīcībā esošo informāciju par esošajiem inženiertīkliem, iespējamajiem pieslēguma punktiem, pieejamajām jaudām un pieslēgumu nosacījumiem, ciktāl šāda informācija ir pasūtītāja rīcībā. Pasūtītājs organizē ārējo inženiertīklu pieslēgumu līdz ēkai un teritorijas labiekārtojuma projektēšanu, saskaņošanu ar institūcijām un izbūvi vai ierīkošanu ārpus šī iepirkuma, ja iepirkuma dokumentācijā vai līgumā nav tieši noteikts citādi. Izpildītājs šajā daļā nodrošina pilnīgu, savstarpēji saskaņotu un pārbaudāmu pieslēguma vietu un teritorijas labiekārtojuma konceptuālo risinājumu izstrādi un nodošanu pasūtītājam 1 (viena) mēneša laikā no līguma noslēgšanas un spēkā stāšanās dienas.
8. Pasūtītājs nav atbildīgs par izpildītāja kavējumiem, kas radušies nepilnīgas, neatbilstošas vai savstarpēji nesaskaņotas dokumentācijas, nepietiekamas darbu organizācijas, resursu trūkuma, kļūdainu aprēķinu, neatbilstošu tehnisko risinājumu vai normatīvo prasību neievērošanas dēļ.
9. Pasūtītājs nozīmē kontaktpersonu sadarbībai ar izpildītāju, informācijas apmaiņai, risinājumu izskatīšanai, objekta piekļuves organizēšanai un pieņemšanas procedūru koordinēšanai.

10. Pasūtītājs nodrošina pirmsskolas izglītības procesa organizēšanai nepieciešamās pārvietojamās mēbeles, mācību līdzekļus, rotaļlietas, inventāru un citas no ēkas atdalāmas vienības. Minētās vienības nav šī iepirkuma priekšmets, ja tehniskajā specifikācijā, finanšu piedāvājumā vai līgumā nav tieši noteikts citādi.

11. Pasūtītājs nodrošina ēkas ikdienas lietošanu atbilstoši izpildītāja iesniegtajām lietošanas un uzturēšanas instrukcijām, savlaicīgi informē izpildītāju par konstatētiem defektiem, bojājumiem vai avārijas situācijām un piedalās ēkas nodošanas, pieņemšanas, apsekošanas un demontāžas procedūrās līgumā noteiktajā kārtībā.

	28.
	Apdrošināšana
	Apdrošināšanas prasības un risku sadalījums nosakāms, ievērojot līguma priekšmetu, ēkas nomas raksturu un atbildības sadalījumu starp pasūtītāju un izpildītāju.

1.
Līdz ēkas nodošanai pasūtītājam lietošanā izpildītājs uzņemas risku par ēkas piegādi, montāžu, uzstādīšanu, būvdarbiem, izpildītāja nodrošināmajām inženiersistēmām un ar šo darbu izpildi saistītiem zaudējumiem. Šajā periodā izpildītājam jānodrošina būvdarbu, montāžas, piegādes un uzstādīšanas risku apdrošināšana ar apdrošinājuma summu ne mazāku par attiecīgo darbu un piegādājamā aprīkojuma vērtību.

2.
Izpildītājam visā līguma darbības laikā jānodrošina civiltiesiskās atbildības apdrošināšana par zaudējumiem, kas izpildītāja darbības, bezdarbības, uzturēšanas, servisa, defektu novēršanas, montāžas vai demontāžas darbu rezultātā var tikt nodarīti pasūtītājam vai trešajām personām. Civiltiesiskās atbildības apdrošināšanas limits nedrīkst būt mazāks par 1 000 000 EUR vienam apdrošināšanas gadījumam un kopā apdrošināšanas periodā.

3.
Pēc ēkas nodošanas pasūtītājam lietošanā moduļu tipa ēkas īpašuma apdrošināšana nodrošināma līgumā noteiktajā kārtībā, ņemot vērā izvēlēto risku sadalījumu, ēkas īpašumtiesības un pasūtītāja apdrošināšanas politiku. Ja līgumā paredzēts, ka īpašuma apdrošināšanu nodrošina izpildītājs, apdrošinājuma summa nedrīkst būt mazāka par ēkas atjaunošanas vērtību.

4.         Izpildītāja apdrošināšana neaptver pasūtītāja organizēto ārējo inženiertīklu pieslēgumu līdz ēkai, teritorijas labiekārtojuma, rotaļu laukumu, ārējo celiņu, laukumu un citu ārējās vides elementu projektēšanas, saskaņošanas, izbūves vai uzturēšanas riskus, izņemot gadījumus, kad zaudējumi radušies izpildītāja darbības, bezdarbības, kļūdainu konceptuālo risinājumu vai citu izpildītāja līguma pārkāpumu dēļ.
5.         Detalizētas prasības par apdrošināšanas polišu iesniegšanu, apdrošināšanas termiņiem, pašriskiem, apdrošināšanas atlīdzības izmantošanu, pušu pienākumiem apdrošināšanas gadījuma iestāšanās gadījumā un sekām, ja apdrošināšana netiek uzturēta spēkā, nosakāmas līguma projektā.

	29.
	Pielikumi un sākotnējā grafiskā informācija
	Pielikuma topogrāfiskā informācija DWG formātā objektam Peldu ielā 2A, Ulbrokā, Ropažu novadā, ciktāl tā ir pasūtītāja rīcībā.



